als_Latn dik_Latn sag_Latn
Gabon IHMK, ja versioni tjetër i motit për javën e ardhshme
Instituti Hidrometeorologjik i Kosovës, ka lëshuar një deklaratë të mëhershme ku thotë se temperaturat në Kosovë nga e mërkura do të shkojnë deri në -11C celsius.
Por më vonë, ky Institut, ka lëshuar një deklaratë tjetër me përmirësime dhe ku tregon se moti në javën e ardhshme nuk do të jetë i ftohtë ashtu siç ishte paralajmëruar.
IHMK, në raportin e dytë thotë kështu:
Fushat me presion të ulët të cilat kanë përfshirë vendin tonë do të jen të qëndrueshme gjatë natës. Në këto kushte do të mbajë mot i vranët dhe me mundësi për reshje shiu dhe bore. Edhe dita e parë e javës do të shoqërohet me mot kryesisht të vranët dhe vende-vende në pjesën e pare të ditës do të ketë reshje të dobëta bore.
Temperaturat do të ulen nga -4 deri–6C gjatë pasdites së ditës së hënë, kurse maksimalet e ditës do të lëvizin nga 2C deri 4C celsius. Do të fryj erë nga veriu dhe veriperëndimi me shpejtësi 1 deri 9m/s.
Nga dita e marte vendi ynë do të ndikohet nga masat e ajrit të cilat vinë nga ana jugperëndimore e Kontinentit. Këto masa do të ndikojnë në ngritjen e temperaturave minimale dhe maksimale. Nga dita e mërkurë e deri të dielën do të mbajë mot i ndryshueshëm. Temperaturat minimale do të lëvizin nga -3C deri 0C celsius, kurse maksimalet e ditës do të lëvizin nga 4C deri 6C celsius. Do të fryj erë nga jugu dhe jugperëndimi e lehtë deri mesatare, kurse nëpër disa lokalitete shpejtësia e erës do të kaloj mbi 10m/s.
als_Latn als_Latn als_Latn als_Latn als_Latn als_Latn als_Latn